Document ID: 31994D0335

KOMISSION PÄÄTÖS,
tehty 26 päivänä toukokuuta 1994,
eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta tiettyjen Brasilian São Paulon ja Minas Geraisin osavaltioita koskevien tekijöiden huomioon ottamiseksi (ETA:n kannalta merkityksellinen teksti) (94/335/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 14, 15 ja 16 artiklan,
sekä katsoo, että
eläinten terveyttä koskevat vaatimukset ja eläinlääkärintodistukset tuoreen lihan tuonnissa Kolumbiasta, Paraguaysta, Uruguaysta, Brasiliasta, Chilestä ja Argentiinasta vahvistetaan komission päätöksellä 93/402/ETY(3), sellaisena kuin se on viimeksi muutettuna päätöksellä 94/334/EY(4),
São Paulon ja Minas Geraisin osavaltioiden eläinten terveyttä koskevan tilanteen heikentymisen seurauksena Brasilian viranomaiset ovat aloittaneet toimet tämän heikentymisen hillitsemiseksi; Brasilian viranomaisille annettiin komission päätöksen 93/576/ETY(5) nojalla 1 päivänä kesäkuuta 1994 päättyvä määräaika näistä toimista saatujen tulosten arvioimiselle,
viimeinen yhteisön tarkastajien Brasiliassa suorittama tarkastus on osoittanut tautia koskevan tilanteen parantuneen São Paulon ja Minas Geraisin osavaltioissa,
tästä tilanteen parantumisesta huolimatta Minas Geraisin osavaltion alueella on yhä ongelmia, ja olisi siis tehtävä aluejako tällä erityisellä vyöhykkeellä,
tämän seurauksena on tarpeen muuttaa päätöstä 93/402/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava sellaisen Brasiliasta lähtöisin olevan tuoreen lihan tuonti, joka on tuotettu ja todistettu ennen tämän päätöksen jäsenvaltioille tiedoksi antamista voimassa olleiden määräysten mukaisesti, viidentoista päivän kuluessa tämän tiedoksiannon ajankohdasta.
2 artikla
Korvataan päätöksen 93/402/ETY liite I tämän päätöksen liitteellä.
3 artikla
Kumotaan päätöksen 93/576/ETY määräykset.
4 artikla
Tämä päätös on osoitettu kaikille jäsenvaltioille
Tehty Brysselissä 26 päivänä toukokuuta 1994.

Labels: 3
18
17
6